రాజ్ అంగద్ బావా

రాజ్ అంగద్ బావా (జననం 12 నవంబర్ 2002)  భారతీయ క్రికెటర్. ఆయన ఫిబ్రవరి 2022లో 2021–22 రంజీ ట్రోఫీలో చండీగఢ్ తరపున తన ఫస్ట్-క్లాస్ క్రికెట్ అరంగేట్రం చేసి తన మొదటి బంతితోనే వికెట్ తీసుకున్నాడు. రాజ్ అంగద్  2022 ఐసీసీ అండర్-19 క్రికెట్ ప్రపంచ కప్,  2021 ఏసీసీ అండర్-19 ఆసియా కప్‌తో సహా భారత జాతీయ అండర్-19 క్రికెట్ జట్టు తరపున ఆడాడు.

తొలినాళ్ళ జీవితం
రాజ్ బావా హిమాచల్ ప్రదేశ్ లోని నహాన్ లో జన్మించి చండీగఢ్ లో పెరిగాడు. ఆయన 1948 లండన్ క్రీడలలో ఒలింపిక్ బంగారు పతకం సాధించిన భారత హాకీ జట్టు సభ్యుడు త్రిలోచన్ సింగ్ బావా మనవడు.

కెరీర్
రాజ్ అంగద్ చండీగఢ్ తరపున అండర్-19 క్రికెట్ ఆడాడు. ఆయన 2022 ఫిబ్రవరి 17న హైదరాబాద్‌తో జరిగిన రంజీ ట్రోఫీలో ఫస్ట్ -క్లాస్ అరంగేట్రం చేసి తన మొదటి బంతితోనే ఒక వికెట్ తీసుకున్నాడు. తన సీనియర్ అరంగేట్రం చేయడానికి ముందు 2022 ఇండియన్ ప్రీమియర్ లీగ్‌కు ముందు 2022 ఐపీఎల్ వేలంలో పంజాబ్ కింగ్స్ కొనుగోలు చేసింది. ఆయన 2022 ఇండియన్ ప్రీమియర్ లీగ్‌లో పంజాబ్ కింగ్స్ తరపున మార్చి 27న ట్వంటీ20 అరంగేట్రం చేశాడు.  

 మూలాలు 

వర్గం:భారతీయ క్రికెట్ క్రీడాకారులు
వర్గం:2002 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు